2. ปัจจัยความเสี่ยง

2.1 ความเสี่ยงจากการรับประกันภัย

บริษัทฯ มีความเสี่ยงในการดำเนินธุรกิจรับประกันภัยจาก

1.  ความเสี่ยงจากความเสียหายที่เพิ่มสูงขึ้นเป็นผลกระทบจากปัจจัยภายนอกทั้งจากสภาพทางภูมิศาสตร์
    ภัยธรรมชาติ ภัยพิบัติ อุบัติภัย ภัยก่อการร้าย หรือโจรกรรม
    และอาจนำมาซึ่งความเสียหายรุนแรง ต่อชีวิต ร่างกาย และทรัพย์สิน ที่บริษัทฯ
    รับประกันภัยไว้

2.  ความเสี่ยงจากความไม่สมดุลของสัดส่วนของผลิตภัณฑ์
    จากการรับประกันภัยโดยเน้นเจาะตลาดเฉพาะภัยบางประเภท
    อาจทำให้รายได้ของบริษัทฯต้องผูกติดกับผลิตภัณฑ์นั้น
    ซึ่งอาจมีต้นทุนหรือค่าเสียหายโดยเฉลี่ยอยู่ในระดับสูง เช่นการประกันรถยนต์
    และอาจส่งผลกระทบต่อรายได้หรือกำไรของบริษัท

แนวทางบริหารเพื่อลดความเสี่ยง:

บริษัทฯ มีมาตรการบริหารความเสี่ยงข้างต้นดังนี้

1.  พิจารณาคัดเลือกกลุ่มลูกค้า ลักษณะกิจการ และความเสี่ยงของภัย
    ที่จะรับประกันภัยอย่างเข้มงวด

2.  กระจายความสี่ยงภัย โดยการทำประกันภัยต่อ แบบสัญญาล่วงหน้า และแบบเฉพาะราย
    (Treaty

  Reinsurance and Facultative Reinsurance)
  ไว้กับบริษัทประกันภัยที่มั่นคงทั้งในประเทศ และ

  ต่างประเทศ นอกจากนั้น บริษัทฯยังได้ซื้อการประกันต่อ แบบความเสียหายส่วนเกิน (Excess
  of Loss

  Insurance)ซึ่งจะช่วยควบคุมความเสี่ยงภัยที่บริษัทฯ รับไว้เอง
  เพื่อป้องกันไม่ให้ผลการดำเนินงานและ

  ฐานะทางการเงินของบริษัทฯ เกิดความผันผวนและได้รับผลกระทบอย่างรุนแรง กรณีเกิดมหันตภัย

3.  บริหารสัดส่วนของผลิตภัณฑ์
    ให้กระจายการรับเสี่ยงภัยไปในทุกประเภทภัยด้วยสัดส่วนที่เหมาะสม สอดคล้องกับสภาพตลาด
    โดยใช้หลักวิชาการ ข้อมูลทางสถิติที่ทันสมัย และวิสัยทัศน์ ในการวางแผนกลยุทธ์ทางการตลาด
    เพื่อมุ่งเน้นเจาะตลาดในผลิตภัณฑ์ ที่สามารถสร้างผลกำไร และมีแนวโน้มการเติบโตดี

2.2 ความเสี่ยงจากการแข่งขันและการเปิดเสรีธุรกิจประกันภัย

การเปิดเสรีธุรกิจประกันภัยส่งผลทำให้การดำเนินธุรกิจประกันภัยในประเทศไทย
มีการเแข่งขันที่รุนแรงมากขึ้น จากการที่
บริษัทประกันภัยต่างประเทศซึ่งมีฐานะทางการเงินที่แข็งแกร่งมีเทคโนโลยีที่ทันสมัยและมีผลิตภัณฑ์ใหม่ๆ
เข้ามาร่วมทุนกับบริษัทประกันภัยของคนไทยมากขึ้น ทำให้บริษัทเหล่านี้
มีความสามารถในการรับประกันภัยได้สูงขึ้น ตลอดจนมีอำนาจในการแข่งขัน ทั้งด้านราคา
เชิงกลยุทธ์ และคุณภาพในการให้บริการ ส่งผลให้บริษัทประกันภัยขนาดกลางและขนาดเล็กของไทย
ต้องอยู่ในภาวะแข่งขันอย่างรุนแรง

แนวทางบริหารเพื่อลดความเสี่ยง:

บริษัทฯ มีมาตรการบริหารความเสี่ยงข้างต้น โดย

1.  ปรับกลยุทธ์ทางการแข่งขันโดยการหาช่องทางการตลาดใหม่ที่มีศักยภาพ
    และพัฒนาผลิตภัณฑ์ประเภทใหม่ ให้สอดคล้องกับภาวะเศรษฐกิจ
    สังคมและความต้องการของลูกค้าให้สามารถตอบรับกับสภาพตลาดที่เปลี่ยนแปลงไป

2.  ดำเนินการควบรวมกิจการกับบริษัทประกันภัยขนาดกลางและขนาดเล็กของคนไทย
    เป็นการขยายฐานลูกค้าและเพิ่มขนาดเงินกองทุนให้สามารถรับเสี่ยงภัยได้มากขึ้น
    และการบริหารค่าใช้จ่ายในการดำเนินงานโดยใช้ทรัพยากรร่วมกันเพื่อให้ต้นทุนการดำเนินงานอยู่ในระดับที่ต่ำ
    และสามารถแข่งขันได้

2.3 ความเสี่ยงจากสถานการณ์ทางเศรษฐกิจ

ภาวะเศรษฐกิจ เป็นปัจจัยสำคัญในการดำเนินธุรกิจ ในช่วงที่ภาวะเศรษฐกิจตกต่ำ
ทำให้อำนาจซื้อลดลง ผู้เอาประกันภัยของบริษัทฯซึ่งประกอบด้วย ลูกค้าบุคคลธรรมดา
และลูกค้านิติบุคคล หรือหน่วยงานภาครัฐต่างๆ อาจลดความคุ้มครอง ยกเลิกความคุ้มครอง
หรือไม่ต่ออายุกรมธรรม์ ทั้งจากสาเหตุการลดอัตราการผลิต ลดการส่งออก หรือลดค่าใช้จ่าย
ซึ่งอาจส่งผลกระทบต่อผลการดำเนินงานของบริษัทฯ

แนวทางบริหารเพื่อลดความเสี่ยง:

บริษัทฯ มีมาตรการป้องกันผลกระทบที่อาจเกิดขึ้น
โดยวิเคราะห์สาเหตุในการแสดงเจตจำนงของผู้เอาประกันภัย
ชี้แจงให้ทราบและเข้าใจถึงผลเสียในการไม่ทำประกันคุ้มครองทรัพย์สิน
รวมทั้งเสนอให้ปรับทุนประกันภัย หรือเปลี่ยนประเภทความคุ้มครองอื่นแทน
ตามความเหมาะสมของช่วงเวลา และความต้องการของผู้เอาประกันภัย

0 2.4 ความเสี่ยงทางจริยธรรมหรือศีลธรรม

นอกเหนือจากความเสี่ยงที่เกิดขึ้นจากอุบัติภัย หรือภัยธรรมชาติ
ยังมีความเสี่ยงที่เกิดจากการกระทำอันไม่สุจริตของผู้เอาประกันภัย
ที่มุ่งหวังผลประโยชน์จากการทำประกันภัย ทำให้บริษัทฯ
ต้องเสี่ยงต่อการจ่ายค่าสินไหมทดแทนจำนวนสูงเกินความเป็นจริง

แนวทางบริหารเพื่อลดความเสี่ยง:

บริษัทฯ
มีมาตรการป้องกันความเสี่ยงที่อาจเกิดขึ้นโดยพิจารณาคัดเลือกลักษณะกลุ่มลูกค้ารวมทั้งลักษณะธุรกิจ
และลักษณะภัย การเพิ่มความระมัดระวังก่อนการตัดสินใจรับประกันภัย การพิจารณาประวัติ
ฐานะการเงิน หรือผลการดำเนินงานของผู้เอาประกันภัย
การปรับอัตราเบี้ยประกันภัยให้สมดุลกับความเสี่ยงภัย ตลอดจนกำหนดความรับผิดชอบส่วนแรก
(Excess) ให้ผู้เอาประกันภัยมีส่วนรับเสี่ยงภัยเอง หรือหากมีกรณีบ่งชี้ว่ามีความเสี่ยงภัยค่อนข้างสูง
บริษัทฯ อาจปฏิเสธการรับประกันภัย

2.5 ความเสี่ยงจากการลงทุน

บริษัทฯ มีสินทรัพย์อยู่ในรูปเงินลงทุนในหลักทรัพย์เกินกว่าร้อยละ 50 ของสินทรัพย์ทั้งหมดของ
บริษัทฯ ดังนั้น บริษัทฯ จึงมีความเสี่ยงจากการลงทุน ดังนี้

2.5.1. ความเสี่ยงด้านเครดิต (Credit Risk)

คือความเสี่ยงที่เกิดขึ้นจากผู้ออกตราสารที่บริษัทฯ
ลงทุนไม่มีความสามารถในการชำระหนี้ได้ตามกำหนด

แนวทางบริหารเพื่อลดความเสี่ยง:

บริษัทฯพิจารณาการลงทุนโดยดูจากการจัดอันดับความน่าเชื่อถือหรือ Credit Rating
ของผู้ออกตราสารที่ได้รับการจัดอันดับความน่าเชื่อถือโดยสถาบันภายนอกที่มีมาตราฐานเช่น TRIS
และ FITCH โดยกำหนดนโยบายที่จะลงทุนเฉพาะตราสารที่มีอันดับความน่าเชื่อถือระดับ
Investment grade ขึ้นไปเท่านั้น ทั้งนี้ภายหลังจากการลงทุน

แล้วจะต้องมีการติดตามข่าวสารการปรับอันดับความน่าเชื่อถือของตราสารที่บริษัทฯลงทุนอย่างสม่ำเสมอเพื่อประกอบการพิจารณาถึงแนวโน้มธุรกิจของบริษัทที่ออกตราสาร
และกำหนดให้มีการติดตามทบทวนวงเงินลงทุนรวมในแต่ละรายที่เหมาะสมภายใต้นโยบายการลงทุนของบริษัทฯอย่างสม่ำเสมอ

2.5.2 ความเสี่ยงด้านตลาด (Market Risk)

คือความเสี่ยงที่เกิดจากการลดลงของมูลค่าของสินทรัพย์ที่ลงทุน
จากความผันผวนของด้านอัตราแลกเปลี่ยน อัตราดอกเบี้ย และ ราคาหลักทรัพย์
จากการเปลี่ยนแปลงของปัจจัยภายนอกต่างๆ เช่น ภาวะเศรษฐกิจ สังคมและการเมือง

แนวทางบริหารเพื่อลดความเสี่ยง:

บริษัทฯ มีการบริหารความเสี่ยง โดยการกระจายการลงทุนในหลักทรัพย์หลายประเภท
และกระจายการลงทุนหลายประเภทธุรกิจ
เพื่อลดความผันผวนของมูลค่าเงินลงทุนโดยรวมของบริษัทฯ
โดยมีการติดตามและวิเคราะห์ความผันผวนของราคาตราสารที่ลงทุน อันเนื่องมาจากปัจจัยต่าง
ๆอย่างต่อเนื่องและสม่ำเสมอ เพื่อประกอบการตัดสินใจลงทุนให้เหมาะสมกับ สภาวะการณ์ และ
มีนโยบายหลีกเลี่ยงการลงทุนในประเภทหลักทรัพย์เก็งกำไร
ที่มีความเสี่ยงของความผันผวนของราคาสูง โดยให้น้ำหนักการลงทุนในสินทรัพย์ที่มีคุณภาพ
และมีผลตอบแทนที่แน่นอน

บริษัทฯมีคณะกรรมการลงทุน ที่จะพิจารณาและกำหนดนโยบายการลงทุน
การกำหนดสัดส่วนการลงทุนในแต่ละประเภทหลักทรัพย์และในแต่ละหลักทรัพย์
ซึ่งเพิ่มเติมจากข้อกำหนดของคณะกรรมการกำกับและส่งเสริมการประกอบธุรกิจประกันภัย
เพื่อลดผลกระทบของความเสี่ยงที่บริษัทฯ จะสูญเสียเงินลงทุน
และมีการพิจารณาและทบทวนสัดส่วนการลงทุนอย่างสม่ำเสมอ

2.6 ความเสี่ยงด้านสภาพคล่อง ( Liquidity Risk )

คือ ความเสี่ยงอันเกิดจากการมีเงินลงทุนและสินทรัพย์ ที่ไม่สามารถทำการ ซื้อขายใน จำนวน
ราคา และ เวลา ที่ต้องการได้ อาจทำให้บริษัทประสบกับสภาพขาดเงินสดที่จะนำมาชำระหนี้สิน
และภาระผูกพันให้ได้ตามจำนวนหรือตรงตามเวลา
ผลเสียหายที่เกิดขึ้นมีทั้งความเสียหายในรูปตัวเงินและความเสียหายที่ไม่ได้อยู่ในรูปตัวเงิน เช่น
ชื่อเสียง ภาพลักษณ์ ความเชื่อมั่นของลูกค้า คู่ค้า ประชาชน และ อุตสาหกรรม

แนวทางบริหารเพื่อลดความเสี่ยง:

1. บริษัทฯ มีนโยบายบริหารสภาพคล่องจากกิจกรรมการลงทุน
โดยพิจารณาลงทุนในหลักทรัพย์ที่มีสภาพคล่อง เช่น ตราสารหนี้ภาครัฐ หรือ
ตราสารหนี้ภาคเอกชนที่มีความเสี่ยงด้านเครดิตต่ำ
การลงทุนแบบกระจายการลงทุนและกำหนดสัดส่วนการลงทุน ระยะเวลาการลงทุน ให้สอดคล้อง
และเหมาะสมกับระยะเวลาการชำระหนี้สินและภาระผูกพันของบริษัท

การบริหารสภาพคล่องจากการดำเนินงานและจัดการ
โดยคำนึงถึงโครงสร้างอายุคงเหลือของสินทรัพย์และหนี้สิน ให้อยู่ในระดับของปริมาณ
และระยะเวลาที่สอดคล้องกับสถานการณ์ ทั้งภายในและภายนอกบริษัท
เพื่อประโยชน์ทั้งด้านสภาพคล่อง ผลตอบแทนและต้นทุนทางธุรกิจ อันได้แก่ การบริหาร ลูกหนี้
เจ้าหนี้ การบริหารจัดการระยะเวลาคงเหลือและการเปลี่ยนแปลงมูลค่าสินทรัพย์

2. บริษัทฯ
มีนโยบายการดำรงเงินกองทุนในส่วนของทุนที่มาจากส่วนของผู้ถือหุ้นให้ครอบคลุมภาระหนี้สิน
และให้มีสัดส่วนที่เพียงพอ ต่อความเสี่ยงทางธุรกิจและจากการดำเนินงาน
และถึงแม้ว่าบริษัทฯจะมีสภาพคล่องจากแหล่งภายในบริษัทฯ ในการบริหารจัดการกิจกรรมการลงทุน
และการดำเนินงานของบริษัทฯเอง ซึ่งมีอยู่ในระดับสูงมากแล้วก็ตาม
บริษัทยังจัดให้มีแหล่งสำรองสภาพคล่องจากสถาบันการเงินไว้เป็นแผนรองสำหรับภาวะฉุกเฉิน

3.
การกำหนดหน้าที่ความรับผิดชอบและลำดับชั้นการรายงานของผู้ที่เกี่ยวข้องกับการบริหารสภาพคล่องอย่างชัดเจน
และกำหนดให้มีระบบการรายงานข้อมูลที่สามารถที่จะเตือนภัยให้ผู้บริหารทราบหากมีกิจกรรมใดที่ฝ่าฝืนนโยบายหรือตัวชี้ค่าใดมีระดับเข้าใกล้ขีดจำกัดซึ่งได้กำหนดไว้
โดยกระชับ ชัดเจน รวดเร็ว ทันกาล และ ถูกต้องแม่นยำ

2.7 ความเสี่ยงด้านการปฏิบัติการ ( Operational Risk )

คือความเสี่ยงที่เกิดจากการดำเนินงานที่ผิดพลาดคลาดเคลื่อนของวิธีการที่ได้ดำเนินการซึ่งอาจแตกต่างไปจากที่บริษัทฯกำหนดอันเนื่องจากบุคลากรที่ปฏิบัติงานโดยขาดคุณสมบัติ
ไม่มีความสามารถ มีการทุจริต หรือเทคโนโลยี เครื่องมืออุปกรณ์เกิดเหตุขัดข้อง
มีการกำหนดกระบวนการ วิธีการปฏิบัติงานและ แบบวิธี ที่ไม่ถูกต้อง
อันนำมาซึ่งความเสียหายทั้งในรูปตัวเงินและความเสียหายที่ไม่อยู่ในรูปตัวเงินเช่นเสียชื่อเสียง
เสียเวลา เป็นต้น

แนวทางบริหารเพื่อลดความเสี่ยง:

1.  การสนับสนุนและสร้างค่านิยม ต่อการทำงานที่คำนึงถึงหลักธรรมภิบาลอย่างต่อเนื่อง
    บริษัทฯได้มีการส่งเสริมการปฏิบัติงานที่ยึดหลักธรรมมาภิบาลมาตลอด

2.  การกำหนดแนวทางและรูปแบบในการปฏิบัติงานที่ดี ( Best Practice )
    เป็นคู่มือให้ผู้บริหารและพนักงาน การกำหนดคู่มือวิธีปฏิบัติงาน
    อำนาจดำเนินการและความรับผิดชอบอย่างชัดเจนเป็นลายลักษณ์อักษรและมีปรับปรุงอย่างสม่ำเสมอ

3.  การเสริมสร้างวัฒนธรรมและค่านิยม ต่อการบริหารความเสี่ยงในองค์กร และต่อการปฏิบัติงาน
    อย่างซื่อสัตย์ มีจริยธรรม คำนึงความถูกต้อง ความรอบคอบ

2.8 ความเสี่ยงด้านเทคโนโลยี ( Technology Risk )

ความเสี่ยงในความปลอดภัยของระบบข้อมูลสารสนเทศ และ ความเสี่ยงของศูนย์คอมพิวเตอร์หลัก

  ระบบข้อมูลสารสนเทศจัดว่ามีความสำคัญต่อการดำเนินธุรกิจบริษัทฯ เป็นอย่างมาก ทั้งข้อมูลสถิติ

ต่างๆ และข้อมูลสำคัญที่เกี่ยวข้องกับลูกค้าของบริษัท
ที่นำมาใช้ในการพิจารณารับประกันภัยในการให้บริการลูกค้า
และใช้ในการวิเคราะห์ประกอบการจัดทำแผนการตลาดของบริษัทฯ ดังนั้นบริษัทฯ
จึงมีความเสี่ยงของการที่ข้อมูลดังกล่าวอาจเกิดมีการสูญหายหรือรั่วไหล
ไปสู่บุคคลภายนอกหรือคู่แข่งขัน ซึ่งส่งผลกระทบทางลบต่อการดำเนินธุรกิจของบริษัทฯ
รวมถึงความเสี่ยงจากการหยุดธุรกิจอันเนื่องมาจากการเกิดพิบัติภัยกับศูนย์คอมพิวเตอร์หลักของบริษัท
ทำให้ไม่สามารถใช้ระบบคอมพิวเตอร์ในการดำเนินธุรกิจได้ หรือมีข้อมูลสูญหายบางส่วน หรือทั้งหมด

แนวทางบริหารเพื่อลดความเสี่ยง:

บริษัทฯ
มีมาตรการรองรับความเสี่ยงโดยการสร้างระบบป้องกันความปลอดภัยของข้อมูลโดยจัดให้มีระบบสำรองข้อมูล
และมาตรการรองรับความเสี่ยงของศูนย์คอมพิวเตอร์หลัก เพื่อรองรับเหตุฉุกเฉินอันอาจเกิดขึ้น
บริษัท ได้กำหนดแนวทางปฎิบัติกรณีเกิดเหตุการณ์ฉุกเฉิน
ที่อาจกระทบต่อการดำเนินงานโดยได้จัดทำแผนการรองรับเพื่อให้การดำเนินธุรกิจอย่างต่อเนื่อง
(Business Continuity
Plan)รวมถึงได้ทำการทดสอบแผนดังกล่าวอย่างต่อเนื่องเป็นประจำทุกปี
เพื่อเตรียมความพร้อมต่อเหตุการณ์ฉุกเฉินที่อาจจะเกิดขึ้น นอกเหนือจากนี้ บริษัทฯ
มีข้อกำหนดระเบียบวิธีปฏิบัติอย่างชัดเจนในเรื่องนโยบายการรักษาความปลอดภัยของข้อมูล
และระบบข้อมูลเพื่อป้องกันการสูญหาย หรือรั่วไหลของข้อมูล โดยมีประเด็นต่างๆ ดังนี้

1 ด้าน Software ด้านระบบความปลอดภัย (Security) และการรักษาข้อมูล
ได้จัดให้มีระบบตรวจสอบ ระบบการป้องกันไวรัสคอมพิวเตอร์ และจัดให้มีระบบสำรองข้อมูล
(Backup Data) เป็นประจำในประเภทข้อมูล รายวัน รายเดือน และรายปี
โดยได้มีระบบการเก็บข้อมูลสำรองไว้ในที่ปลอดภัยที่อยู่ภายนอกอาคารที่ตั้งของบริษัท
เพื่อรองรับเหตุฉุกเฉินอันอาจเกิดขึ้น นอกจากนี้ยังได้มีการจัดเก็บข้อมูลการจราจรทางคอมพิวเตอร์
(Traffic Data) เพื่อให้เป็นไปตามพระราชบัญญัติว่าด้วยการกระทำความผิดเกี่ยวกับคอมพิวเตอร์
พ.ศ. 2550 ที่มีผลบังคับใช้แล้ว

2 ด้าน Hardware และระบบเครือข่าย (Network)
ได้จัดให้มีการใช้บริการศูนย์คอมพิวเตอร์สำรอง (Backup Site) ของบริษัทเมโทรซิสเต็มส์
และระบบเครือข่าย บริษัท UIH เพื่อเป็นศูนย์สำรองกรณีเกิดภัยพิบัติ อันอาจเกิดขึ้น
โดยมีการกำหนดให้มีการทดสอบศูนย์คอมพิวเตอร์สำรองหนึ่งครั้งทุกปี
โดยใช้ข้อมูลที่ได้ทำการสำรองไว้เป็นประจำในการทดสอบ การทดสอบจะครอบคลุมทุกระบบงาน
ทั้งระบบ Hardware ระบบ Software ระบบข้อมูล
รวมถึงระบบเครือข่ายที่จะเชื่อมโยงไปยังทุกสาขาของบริษัทฯผ่านระบบเครือข่ายออนไลน์ที่บริษัทใช้บริการเช่าวงจรจากบริษัท
UIH เพื่อใช้รองรับในกรณีฉุกเฉินเพิ่มเติมจากระบบออนไลน์ปกติที่เชื่อมต่อไปยังสาขาของบริษัทฯ

3 ด้านกายภาพของศูนย์คอมพิวเตอร์ ได้จัดให้มีห้องคอมพิวเตอร์ที่มีระบบสแกนลายนิ้วมือก่อนเข้าห้อง
และมีการบันทึกการเข้า/ออกของเจ้าหน้าที่/วิศวกรระบบ ของบริษัทเจ้าของผลิตภัณฑ์
ที่เข้ามาตรวจสอบการทำงานของระบบ Hardware และ Software
เพื่อป้องกันไม่ให้ผู้ที่ไม่เกี่ยวข้องหรือไม่ได้รับอนุญาตเข้าไปในพื้นที่ดังกล่าว

4 ด้านระบบบริหารบุคคล
การกำหนดระเบียบวิธีปฏิบัติที่ชัดเจนในนโยบายการรักษาความปลอดภัยของข้อมูล
และระบบข้อมูลเพื่อป้องกันการสูญหายหรือรั่วไหล เช่น การกำหนดสิทธิ์ผู้ใช้งานส่งเมล์ออกนอกบริษัท
การกำหนดขนาดของเมล์ที่จะสามารถส่งออกนอกบริษัท
การมีรายงานตรวจสอบการส่งเมล์ออกนอกบริษัท เป็นต้น
โดยประกาศให้พนักงานทั่วไปได้รับทราบและจัดอบรมให้กับพนักงานที่เข้าใหม่พร้อมกับการปฐมนิเทศน์เพื่อให้เข้าใจในแนวนโยบายดังกล่าว

5. ด้านการตรวจสอบระบบสารสนเทศ บริษัทฯได้จัดให้มีการตรวจสอบระบบสารสนเทศ
เพื่อการปรับปรุงกระบวนการและขั้นตอนการทำงานให้ได้มาตราฐานตามหลักสากล อย่างต่อเนื่อง
ในปี 2552 บริษัทฯจัดให้มีการตรวจสอบระบบโดยผู้ตรวจสอบภายนอก ซึ่งตรวจสอบครอบคลุมทั้งด้าน
Hardware และ Software ตามหลักการและมาตราฐานสากล
และได้ทำการปรับปรุงระบบงานให้สอดคล้อง ตามคำแนะนำของผู้ตรวจสอบดังกล่าว
เพื่อให้สามารถใช้ระบบงานสารสนเทศอย่างมีประสิทธิภาพมีการควบคุมภายในที่ดีและมีความถูกต้องสูง